Številka: 41102-4/2021/3

Datum: 4. 11. 2021

Na podlagi drugega odstavka 7. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU – 1G, 65/14 in 55/17) v zvezi s prvim odstavkom 18. člena ter 22. členom Zakona o financiranju občin (Uradni list RS, št. 123/06, 57/08, 36/11,14/15 ZUUJFO, 71/17, 21/18 – popr., 80/20 – ZIUOOPE in 189/20 – ZFRO) ter 5. člena Uredbe o uporabi obrambnih zmogljivosti pri podpori državnih organov, sodelovanju s samoupravnimi-lokalnimi skupnostmi in nevladnimi organizacijami (Uradni list RS, št. 30/11) je Vlada Republike Slovenije na 100. redni seji dne 4. 11. 2021 pod točko 1.11 sprejela naslednji

S K L E P :

1. Vlada Republike Slovenije je potrdila Program sofinanciranja Ministrstva za obrambo investicij v lokalno javno infrastrukturo v občini Kidričevo v letu 2021, zaradi obremenitev, ki jih povzroča delovanje Slovenske vojske.
2. Sofinanciranje investicij za leto 2021 iz programa iz prejšnje točke, ki ne bodo v predvidenem obsegu izvedene v letu 2021, se lahko prenese v leto 2022, s tem, da mora Ministrstvo za obrambo v finančnem načrtu za leto 2022 zagotoviti ustrezen obseg pravic porabe finančnih sredstev.

Mag. Janja Garvas Hočevar

vršilka dolžnosti generalnega sekretarja

Priloga:

* Program sofinanciranja Ministrstva za obrambo investicij v lokalno javno infrastrukturo v občini Kidričevo v letu 2021, zaradi obremenitev, ki jih povzroča delovanje Slovenske vojske, zaradi obremenitev, ki jih povzroča delovanje Slovenske vojske

Prejmejo:

* Ministrstvo za obrambo
* Ministrstvo za finance
* Služba Vlade Republike Slovenije za zakonodajo
* Urad Vlade Republike Slovenije za komuniciranje
* Občina Kidričevo